Πολιτογράφηση Ομογενών Κατόχων Ειδικών Δελτίων Ταυτότητας Ομογενούς
Οι ενδιαφερόμενοι υποβάλλουν την αίτηση πολιτογράφησης στην Περιφερειακή Διεύθυνση Ιθαγένειας του τόπου διαμονής τους αυτοπροσώπως ή μέσω πληρεξούσιου δικηγόρου ή ταχυδρομικά με συστημένη επιστολή. Τα πεδία της αίτησης συμπληρώνονται όλα υποχρεωτικά. Η συμπλήρωση γίνεται με κεφαλαία γράμματα, με ελληνικούς χαρακτήρες ή και με λατινικούς χαρακτήρες (LAT) όπου απαιτείται. Όπου υπάρχουν κουτάκια επιλογής, επιλέγεται ένα σημειώνοντας: v . Οι ημερομηνίες συμπληρώνονται με αριθμούς με σειρά ημέρα, μήνας, έτος (π.χ. 15/10/2022). Αν δεν υπάρχει δυνατότητα να συμπληρωθεί αναλυτικά, αρκεί η αναφορά του έτους.
Κατάθεση από τον αιτούντα (δια ζώσης ή ταχυδρομικά)
Να είναι κάτοχος Ειδικού Δελτίου Ταυτότητας Ομογενούς Ε.Δ.Τ.Ο.
Να είναι κάτοχος διαβατηρίου της χώρας καταγωγής του σε ισχύ
Να διαθέτει άλλου τύπου αποδεικτικό ταυτοπροσωπίας (αν δεν είναι κάτοχος διαβατηρίου της χώρας καταγωγής του σε ισχύ)
Να μην έχει καταδικασθεί αμετάκλητα για αδίκημα που τέλεσε εκ δόλου, κατά την τελευταία δεκαετία πριν από την υποβολή της αίτησης πολιτογράφησης, σε ποινή στερητική της ελευθερίας τουλάχιστον ενός έτους ή τουλάχιστον έξι μηνών και ανεξαρτήτως χρόνου έκδοσης της καταδικαστικής απόφασης, για εγκλήματα προσβολών του πολιτεύματος, προδοσίας της Χώρας, ανθρωποκτονίας από πρόθεση και επικίνδυνης σωματικής βλάβης, εγκλήματα σχετικά με την εμπορία και τη διακίνηση ναρκωτικών, τη νομιμοποίηση εσόδων από παράνομες δραστηριότητες, διεθνή οικονομικά εγκλήματα, εγκλήματα με χρήση μέσων υψηλής τεχνολογίας, εγκλήματα περί το νόμισμα, εγκλήματα σχετικά με την εμπορία παιδιών, την παιδική πορνεία και την παιδική πορνογραφία (Ν. 3625/2007, ΦΕΚ 290 Α΄) εγκλήματα συγκρότησης ή ένταξης ως μέλους σε εγκληματική οργάνωση κατά την έννοια του άρθρου 187 του Ποινικού Κώδικα και εγκλήματα του άρθρου 187 Α του Ποινικού Κώδικα, αντίστασης κατά της αρχής, αρπαγής ανηλίκων, κατά της γενετήσιας ελευθερίας και οικονομικής εκμετάλλευσης της γενετήσιας ζωής, κλοπής, ληστείας, απάτης, υπεξαίρεσης, εκβίασης, τοκογλυφίας, του νόμου περί μεσαζόντων, πλαστογραφίας, ψευδούς βεβαίωσης, υφαρπαγής ψευδούς βεβαίωσης, συκοφαντικής δυσφήμισης, λαθρεμπορίας, εγκλήματα που αφορούν τα όπλα, αρχαιότητες, την προώθηση μεταναστών που στερούνται τίτλου παραμονής στο εσωτερικό της Χώρας ή τη διευκόλυνση μεταφοράς ή προώθησής τους ή της εξασφάλισης καταλύματος σε αυτούς για απόκρυψη.
Να είναι μόνιμος κάτοικος σε δήμο που ανήκει στα όρια της χωρικής αρμοδιότητας της Περιφερειακής Διεύθυνσης Ιθαγένειας στην οποία κατατίθεται η αίτηση
Να μην συντρέχουν στο πρόσωπο του αιτούντος λόγοι δημόσιας τάξης και ασφάλειας
Προϋποθέσεις περί μη τέλεσης αξιόποινων πράξεων
Η διαδικασία αφορά στην απόκτηση της ελληνικής ιθαγένειας προσώπου που είναι κάτοχος Ειδικού Δελτίου Ταυτότητας Ομογενούς.
Υποβολή/Επανυποβολή Ομογενών, Πολιτών Ε.Ε., Ανιθαγενών/Πολ. Προσφύγων,Αντιρρήσεις
Ακριβές αντίγραφο όλων των σελίδων του ισχύοντος διαβατηρίου ή ταξιδιωτικού εγγράφου ή άλλου αποδεικτικού ταυτοπροσωπίας
Ειδικό Δελτίο Ταυτότητας Ομογενούς (Ε.Δ.Τ.Ο.).
Πρωτότυπο πιστοποιητικό γέννησης, κατάλληλα επικυρωμένο και επίσημα μεταφρασμένο.
Υπεύθυνη δήλωση με το όνομα και επώνυμο του ομογενούς, όπως επιθυμεί να αναγράφονται στην απόφαση πολιτογράφησης. Ο ομογενής δύναται, εφόσον επιθυμεί, να προχωρήσει σε εξελληνισμό του κύριου ονόματος και του επωνύμου του.
Πρωτότυπο πιστοποιητικό γάμου, κατάλληλα επικυρωμένο και επίσημα μεταφρασμένο.
Μία (1) έγχρωμη φωτογραφία διαστάσεων ταυτότητας
Αντίγραφο εκκαθαριστικού σημειώματος τελευταίου οικονομικού έτους.
Στην αυτοπρόσωπη κατάθεση ή/και στην κατάθεση με την παρουσία πληρεξούσιου δικηγόρου, εφόσον το διαβατήριο επιδεικνύεται στον υπάλληλο της υπηρεσίας ιθαγένειας, δύναται να κρατηθεί ακριβές αντίγραφο αυτού για υπηρεσιακή χρήση. Στην περίπτωση που η αίτηση πολιτογράφησης αποστέλλεται ταχυδρομικώς, αν το αντίγραφο του διαβατηρίου δεν φέρει επικύρωση από δικηγόρο, δέον είναι είτε να καλείται ο ενδιαφερόμενος στην υπηρεσία προκειμένου να εφαρμοστεί η αναφερόμενη διαδικασία, είτε να του ζητείται η αποστολή ακριβούς αντιγράφου από δικηγόρο.
Σημειώνεται ότι δικαιούχοι της διαδικασίας είναι ομογενείς κάτοχοι Ε.Δ.Τ.Ο. και όχι οι σύζυγοι ομογενών που ενδεχομένως τακτοποιούνται με Ε.Δ.Τ.Ο. ως αλλογενείς σύζυγοι ομογενών
Το πιστοποιητικό γέννησης υποβάλλεται σε πρωτότυπη μορφή όπως έχει ήδη επισημανθεί με την υπ’ αρ. 8/Φ.130181/29365/28.5.2010 εγκύκλιο του Υπουργείου Εσωτερικών. Για τις περιπτώσεις αιτούντος που έχει γεννηθεί στην Ελλάδα, αρκεί η αυτεπάγγελτη αναζήτηση σχετικής ληξιαρχικής πράξης γέννησης του και στην περίπτωση αυτή ζητείται προσκόμιση πιστοποιητικού γέννησης αλλοδαπής αρχής, μόνο εάν υπάρχει διαφοροποίηση των ονοματεπωνυμικών στοιχείων του από τα αναγραφόμενα στοιχεία του στο αλλοδαπό του διαβατήριο.
Υπεύθυνη δήλωση περί εξελληνισμού ονοματεπωνυμικών στοιχείων στην οποία δηλώνεται: «επιθυμώ το όνομα και το επώνυμο μου να αναγράφονται στην απόφαση πολιτογράφησής μου, ως εξής ..........................» , όπου συμπληρώνετε το όνομα και το επώνυμό σας, στην ελληνική γλώσσα, με πεζά (όχι κεφαλαία) τονισμένα γράμματα, δηλώνοντας τον τρόπο με τον οποίο επιθυμείτε να αναγράφονται στην απόφαση πολιτογράφησης, εφόσον το αίτημα γίνει δεκτό. Η Υπεύθυνη δήλωση εκδίδεται είτε ηλεκτρονικά, από το site του gov.gr (https://dilosi.services.gov.gr/create/q/templates) είτε συμπληρώνεται και επικυρώνεται με το γνήσιο της υπογραφής το σχετικό υπόδειγμα (η επικύρωση γίνεται στο ΚΕΠ ή στο gov.gr https://www.gov.gr/ipiresies/polites-kai-kathemerinoteta/psephiaka-eggrapha-gov-gr) ή κατεβαίνει από την ιστοσελίδα του Υπουργείου Εσωτερικών (https://www.ypes.gr/g-g-ithageneias/diadikasies-ktisis-e-i/politografisi-omogenon)
Για τις συζύγους που μετά τον γάμο τους αποκτούν το επώνυμο του συζύγου, θα πρέπει η μεταβολή αυτή να αποτυπώνεται στο πιστοποιητικό γάμου τους.
Η παρ. 3 του άρθρου 23 του ν. 3838/2010 Α΄49, όπως αντικαταστάθηκε με την παρ. 9.β΄ του άρθρου 142 του ν. 4251/2014 Α΄ 80, αντικαθίσταται ως εξής: "3. Για την απόκτηση της Ελληνικής Ιθαγένειας απαιτείται η δημοσίευση περίληψης της απόφασης του Υπουργού Εσωτερικών στην Εφημερίδα της Κυβερνήσεως, και εφαρμόζεται ανάλογα το άρθρο 9 του Κώδικα Ελληνικής Ιθαγένειας. Η απόφαση αιτιολογείται , σύμφωνα με το άρθρο 8 του ιδίου Κώδικα και εκδίδεται και δημοσιεύεται μέσα σε ένα 1 έτος από την υποβολή της σχετικής αίτησης με πλήρη δικαιολογητικά."
Το άρθρο 23 του ν. 3838/2010 τροποποιείται ως ακολούθως: α. Στην παρ. 1 του άρθρου 23 προστίθεται περίπτωση ε ως εξής: «ε. Υπεύθυνη δήλωση με το όνομα και επώνυμο του ομογενούς, όπως επιθυμεί να αναγράφονται στην απόφαση πολιτογράφησης. Ο ομογενής δύναται, εφόσον επιθυμεί, να προχωρήσει σε εξελληνισμό του κύριου ονόματος και του επωνύμου του.» β. Η παρ. 3 του άρθρου 23 του ν. 3838/2010 αντικαθίσταται ως εξής: «3. Για την απόκτηση της ελληνικής ιθαγένειας απαιτείται η δημοσίευση περίληψης της απόφασης του Γενικού Γραμματέα της Αποκεντρωμένης Διοίκησης στην Εφημερίδα της Κυβερνήσεως. Η ελληνική ιθαγένεια αποκτάται από τη δημοσίευση της ανωτέρω απόφασης, μη εφαρμοζόμενου αναλόγως του άρθρου 9 του ίδιου Κώδικα. Η απόφαση αιτιολογείται σύμφωνα με το άρθρο 8 του Κώδικα Ελληνικής Ιθαγένειας, όπως τροποποιείται με τον παρόντα νόμο, και εκδίδεται και δημοσιεύεται εντός έτους από την υποβολή της σχετικής αίτησης με πλήρη δικαιολογητικά.» γ. Οι διατάξεις της παρ. 3 του άρθρου 23 του ν. 3838/2010, όπως αντικαταστάθηκαν με την περίπτωση β της παρούσας παραγράφου, εφαρμόζονται και στις εκκρεμείς αιτήσεις. δ. Το δεύτερο εδάφιο της παρ. 4 του άρθρου 23, όπως το εδάφιο αυτό αντικαταστάθηκε με την παρ. 3β του άρθρου 26 του ν. 3938/2011, αντικαθίσταται ως εξής: «Οι διατάξεις της περίπτωσης β της παρ. 1 του άρθρου 5, του άρθρου 5Α, των εδαφίων β και γ της παρ. 2 του άρθρου 7 και του άρθρου 8 του Κώδικα Ελληνικής Ιθαγένειας, όπως τροποποιείται με τον παρόντα νόμο, εφαρμόζονται αναλογικά, στις εν λόγω εκκρεμείς αιτήσεις.»
1. Ομογενείς κάτοχοι Ειδικών Δελτίων Ταυτότητας Ομογενούς Ε.Δ.Τ.Ο. αποκτούν την Ελληνική Ιθαγένεια με απόφαση του Γενικού Γραμματέα της Περιφέρειας του τόπου μόνιμης κατοικίας τους. Η σχετική αίτηση υποβάλλεται στην αρμόδια υπηρεσία της Περιφέρειας του τόπου μόνιμης κατοικίας των ενδιαφερομένων και συνοδεύεται από: α. αντίγραφο διαβατηρίου ή άλλου αποδεικτικού ταυτοπροσωπίας, β. ειδικό δελτίο ταυτότητας ομογενούς, γ. πιστοποιητικό γέννησης ή άλλο ισοδύναμο πιστοποιητικό που προβλέπεται από τη νομοθεσία της Χώρας πρώτης ιθαγένειας, δ. παράβολο ύψους 100 ευρώ. ε. Υπεύθυνη δήλωση με το όνομα και επώνυμο του ομογενούς, όπως επιθυμεί να αναγράφονται στην απόφαση πολιτογράφησης. Ο ομογενής δύναται, εφόσον επιθυμεί, να προχωρήσει σε εξελληνισμό του κύριου ονόματος και του επωνύμου του. Όπως τροποποιήθηκε με την παρ.9 Άρθρο 142 ν.4251/2014 με ισχύ την 1/4/2014 2. Αν ο ενδιαφερόμενος έχει γεννηθεί στην Ελλάδα, αρκεί η ληξιαρχική πράξη γέννησης. Η αρμόδια υπηρεσία της Περιφέρειας αναζητεί αυτεπαγγέλτως πιστοποιητικό ποινικού μητρώου για δικαστική χρήση και υποβάλλει ερώτημα σχετικά με τη συνδρομή λόγων δημόσιας τάξης και ασφάλειας σε βάρος του ενδιαφερομένου στις αρμόδιες αστυνομικές αρχές, οι οποίες οφείλουν να απαντούν εντός της προθεσμίας και υπό τους όρους των εδαφίων β΄ και γ΄ της παρ. 2 του άρθρου 7 του Κώδικα Ελληνικής Ιθαγένειας. Εφόσον δεν συντρέχουν στο πρόσωπο του αιτούντος ποινικά κωλύματα από αυτά που προβλέπονται στο άρθρο 5 παράγραφος 1 στοιχείο β΄ του Κώδικα Ελληνικής Ιθαγένειας, όπως τροποποιείται με τον παρόντα νόμο, ή λόγοι δημόσιας ασφάλειας, ο Γενικός Γραμματέας της Περιφέρειας προχωρεί στην έκδοση της σχετικής απόφασης χωρίς συνέντευξη του ενδιαφερομένου ενώπιον της οικείας Επιτροπής Πολιτογράφησης ή εισήγησης αυτής. Ο Γενικός Γραμματέας της Περιφέρειας μπορεί να παραπέμψει την υπόθεση στην Επιτροπή ιδίως λόγω αμφιβολιών, αν πληρούνται οι ουσιαστικές προϋποθέσεις πολιτογράφησης του άρθρου 5Α του Κώδικα Ελληνικής Ιθαγένειας. 3. Για την απόκτηση της Ελληνικής Ιθαγένειας απαιτείται η δημοσίευση περίληψης της απόφασης του Υπουργού Εσωτερικών στην Εφημερίδα της Κυβερνήσεως, και εφαρμόζεται ανάλογα το άρθρο 9 του Κώδικα Ελληνικής Ιθαγένειας. Η απόφαση αιτιολογείται , σύμφωνα με το άρθρο 8 του ιδίου Κώδικα και εκδίδεται και δημοσιεύεται μέσα σε ένα (1) έτος από την υποβολή της σχετικής αίτησης με πλήρη δικαιολογητικά. Όπως τροποποιήθηκε με την Παρ.1 Άρθρο 42 ν.4604/2019 με ισχύ την 26/3/2019 4. Εκκρεμείς αιτήσεις πολιτογράφησης ομογενών κατόχων Ειδικού Δελτίου Ταυτότητας Ομογενούς, που εξετάζονται ήδη από την αρμόδια υπηρεσία του Υπουργείου Εσωτερικών, Αποκέντρωσης και Ηλεκτρονικής Διακυβέρνησης, διεκπεραιώνονται σύμφωνα με τις προϊσχύουσες διατάξεις, μέσα σε προθεσμία δύο ετών από την έναρξη ισχύος του παρόντος νόμου. Οι διατάξεις της περίπτωσης β της παρ. 1 του άρθρου 5, του άρθρου 5Α, των εδαφίων β και γ της παρ. 2 του άρθρου 7 και του άρθρου 8 του Κώδικα Ελληνικής Ιθαγένειας, όπως τροποποιείται με τον παρόντα νόμο, εφαρμόζονται αναλογικά, στις εν λόγω εκκρεμείς αιτήσεις. Εκκρεμείς αιτήσεις που βρίσκονται κατά τη δημοσίευση του παρόντος νόμου στις αρμόδιες υπηρεσίες των Περιφερειών διεκπεραιώνονται σύμφωνα με τις διατάξεις του παρόντος άρθρου. Εκκρεμείς αιτήσεις που βρίσκονται κατά τη δημοσίευση του παρόντος νόμου στις αρμόδιες υπηρεσίες των δήμων διαβιβάζονται στις Περιφέρειες και διεκπεραιώνονται σύμφωνα με τις δια-τάξεις του παρόντος άρθρου. Όπως τροποποιήθηκε με την παρ.9 Άρθρο 142 ν.4251/2014 με ισχύ την 1/4/2014
Εγκύκλιος οδηγία του ν.3838/10: Τροποποίηση του Κώδικα Ελληνικής Ιθαγένειας Με το άρθρο 23 του Ν.3838/2010 θεσπίζεται ειδική ρύθμιση για τους ομογενείς κατόχους Ε.Δ.Τ.Ο.
Παροχή διευκρινίσεων σχετικά με τη διαδικασία πολιτογράφησης ομογενών αλλοδαπών κατόχων Ε.Δ.Τ.Ο. – Άρθρο 23 του ν.3838/2010
Συμπλήρωση της υπ’ αρ. 52 εγκυκλίου της Διεύθυνσης Ιθαγένειας του Υπουργείου Εσωτερικών με ΑΓΑ:Β4ΜΒΝ-ΕΜ1
Τροποποιήσεις Κώδικα Ελληνικής Ιθαγένειας (Ν.4251/2014)
Τροποποίηση εγκυκλίου 52/2012 περί πολιτογράφησης ομογενών αλλοδαπών κατόχων Ε.Δ.Τ.Ο.
Παροχή οδηγιών για την ανάκληση αποφάσεων πολιτογράφησης ομογενών κατόχων Ειδικού Δελτίου Ταυτότητας Ομογενών (Ε.Δ.Τ.Ο.) λόγω αμφισβήτησης της ομογενειακής τους ιδιότητας
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Κατά της απορριπτικής απόφασης, μπορεί να ασκηθεί προσφυγή ενώπιον του Υπουργού Εσωτερικών, εντός αποκλειστικής προθεσμίας 30 ημερών από την κοινοποίησή της στον ενδιαφερόμενο. Η κατά τα ανωτέρω υποβαλλόμενη προσφυγή συνοδεύεται από παράβολο ύψους εκατό (100) ευρώ (κωδικός παραβόλου: 2161).
Οι ενδιαφερόμενοι υποβάλλουν την αίτηση πολιτογράφησης στην Περιφερειακή Διεύθυνση Ιθαγένειας του τόπου μόνιμης κατοικίας τους αυτοπροσώπως ή μέσω πληρεξούσιου δικηγόρου ή ταχυδρομικά με συστημένη επιστολή
Ο προϊστάμενος του τμήματος Πολιτογράφησης της Περιφερειακής Διεύθυνσης Ιθαγένειας χρεώνει σε εισηγητή το φάκελο προς επεξεργασία και έλεγχο
Ο αρμόδιος Προϊστάμενος Τμήματος Πολιτογράφησης ελέγχει την αίτηση, τα δικαιολογητικά και την πλήρωση των προϋποθέσεων πολιτογράφησης και υπογράφει το σχέδιο της απόφασης
Ο αρμόδιος Περιφερειακός Διευθυντής Ιθαγένειας υπογράφει την απόφαση αποδοχής ή απόρριψης του αιτήματος πολιτογράφησης
Ο αρμόδιος Περιφερειακός Διευθυντής Ιθαγένειας υπογράφει την απόρριψη του αιτήματος πολιτογράφησης εάν δεν πληρούνται οι προϋποθέσεις πολιτογράφησης, όπως ορίζει ο νόμος
Αποστέλλεται στο Εθνικό Τυπογραφείο περίληψη της απόφασης κτήσης ελληνικής ιθαγένειας
Μετά τη δημοσίευση σε ΦΕΚ καλείται ο αιτών σε ορκωμοσία και ακολουθεί η εντολή εγγραφής στο Μητρώο Πολιτών προς το Δήμο εγγραφής
Κατά τη διάρκεια της εξέτασης του αιτήματος πολιτογράφησης ελέγχεται η πλήρωση των προϋποθέσεων πολιτογράφησης, και εκδίδεται και υπογράφεται το σχέδιο της απόφασης από τον υπάλληλο
Ο αρμόδιος υπάλληλος παραλαμβάνει και ταυτόχρονα ελέγχει την πληρότητα των δικαιολογητικών. Στη συνέχεια δίνει αριθμό φακέλου και πρωτοκόλλου μέσα από το ΟΠΣ Ιθαγένεια και δεσμεύει το παράβολο
Κατά της απόφασης αυτής μπορεί να ασκηθεί προσφυγή ενώπιον του Υπουργού Εσωτερικών, εντός αποκλειστικής προθεσμίας 30 ημερών από της κοινοποιήσεως της παρούσης, σύμφωνα με τις διατάξεις του άρθρου 8 του Ν.3200/1955 (ΦΕΚ97/Α) σε συνδυασμό με τις όμοιες του άρθρου 1 παρ.2 του Ν.2503/1997 (Α΄ 107), καθώς και το άρθρο 45 του Ν.4604/2019 (Α΄50), όπως αντικαταστάθηκε με το άρθρο 37 του Ν.4674/2020 (Α΄53). Η κατά τα ανωτέρω υποβαλλόμενη προσφυγή συνοδεύεται από παράβολο ύψους εκατό (100) ευρώ (κωδικός παραβόλου: 2161).
Εξέταση αιτήματος από Προϊστάμενο Τμήματος Πολιτογράφησης
Απόφαση απόρριψης αίτησης πολιτογράφησης
Δημοσίευση απόφασης αποδοχής αιτήματος σε ΦΕΚ
Ορκωμοσία και εντολή εγγραφής στο Μητρώο Πολιτών
Οδηγός συμπλήρωσης αίτησης πολιτογράφησης
Περιφερειακές Διευθύνσεις Ιθαγένειας - Στοιχεία επικοινωνίας